Fostul grajd a fost transformat de proprietari într-un atelier de creație, aici fiind realizată și mobila cu care s-a decorat casa iar mansarda a fost amenajată într-un stil modern, grinzile fiind însă lăsate la vedere.  Această locuință este acum inclusă pe lista monumentelor istorice publicată de Ministerul Culturii și Cultelor- Institutul Național al Monumentelor Istorice, dar și în patrimoniul UNESCO, fapt care încununează munca din ultimii 8 ani a familiei Onuț care, cu bani puțini, dar cu multă pasiunea a șlefuit o bijuterie arhitecturală.